AMANAH แรลลี่ยาว! พุ่งอีก 7% สูงสุดตั้งแต่เข้าตลาดฯ ลุ้นกำไร Q4/63 ทำนิวไฮต่อ
AMANAH แรลลี่ยาว! พุ่งอีก 7%  สูงสุดตั้งแต่เข้าตลาดฯ ลุ้นกำไร Q4/63 ทำนิวไฮต่อ
23 ธ.ค. 2563

ผู้สื่อข่าวรายงานว่า บริษัท อะมานะฮ์ ลิสซิ่ง จำกัด (มหาชน)  หรือ AMANAH ณ เวลา 10.34 น. อยู่ที่ระดับ 4.74 บาท บวก 0.32 บาท หรือ 7.24%  ด้วยมูลค่าซื้อชาย 326.05 ล้านบาท ราคาหุ้นสูงสุดตั้งแต่เข้าตลาดเมื่อวันที่ 24 ธ.ค.2546 คาดเก็งกำไรผลงานไตรมาส 4/2563 ทำนิวไฮต่อเนื่อง

บล.ดีบีเอสฯ ระบุในบทวิเคราะห์ว่า AMANAH กำไรไตรมาส 4/63 มีโอกาสทำจุดสูงสุดใหม่ โดยผลการดำเนินงานไตรมาส 3/63 ทำจุดสูงสุด นับตั้งแต่มีการปรับแผนธุรกิจใหม่ (โต 9.9% เทียบช่วงเดียวกันของปีก่อน และโต 15.4% เทียบไตรมาสก่อนหน้า)  ส่วนกำไรใน 9 เดือนแรก คิดเป็น 76% ของประมาณการทั้งปี 2563
คาดพอร์ตสินเชื่อ และกำไร ขยายตัว 14% และ13% ตามลำดับ ในปี 2563 ประเมินว่า บริษัทฯ จะสามารถสร้างผลกำไรเติบโตประมาณ 13% ต่อปี ในปี 2563-64 โดยมีปัจจัยสนับสนุนจาก พอร์ตสินเชื่อที่ยังเติบโตต่อเนื่อง spread ที่ยังทรงตัวอยู่ในระดับสูง และมีแนวโน้มจะขยายตัวในอนาคต ประสิทธิภาพในการดำเนินงานที่ดีขึ้น และการควบคุมคุณภาพสินเชื่อให้อยู่ในระดับที่เหมาะสม
Valuation: คงคำแนะนำ ซื้อ AMANAH โดยมีราคาเป้าหมายที่ 3.80 บาท อิง 2.3x FY21F P/BV ปัจจุบัน หุ้น AMANAH ยังคงซื้อขายกันในระดับต่ำกว่าคู่เทียบในธุรกิจเดียวกัน ในขณะที่ มูลค่ากิจการของ AMANAH มีโอกาสปรับตัวสูงขึ้นอย่างต่อเนื่อง จากแนวโน้มการเติบโตที่มั่นคงของบริษัทฯ